13.

opfordrer forhandlerne til at gøre gode fremskridt med hensyn til at opnå en omfattende, gensidigt gavnlig, avanceret, WTO-forenelig og regelbaseret frihandelsaftale, der prioriterer områder, der fremmer bæredygtig vækst, og tackler ulighed og fremmer den digitale og grønne retfærdige omstilling, som følger: i) en omfattende afskaffelse af told og kvoter på et gensidigt grundlag samtidig med, at der tages hensyn til følsomme varer, og det sikres, at nedsættelser ikke opvejes af en stigning i indenlandske skatter og afgifter, herunder på nationalt plan, på importerede produkter ii) fremskyndelse af mere gennemsigtig og mindre byrdefuld told samt en omfattende enstrenget elektronisk certificeringsproces og ophævelse af uforholdsmæssige importforbud iii) gennemsigtige og hurtige procedurer for godkendelse af markedsadgang, regionalisering og revision, der understøttes af videnskabeligt begrundede SPS-importforanstaltninger, af internationale standarder og af discipliner, der rækker ud over WTO's SPS-aftale; aftalen bør søge at sikre et SPS-relateret samarbejde, og at Indien hurtigt godkender alle eksisterende og fremtidige ansøgninger om markedsadgang, herunder dem, der er forsinket af forsøgsforsendelser og certificeringsspørgsmål iv) afskaffelsen af et stigende antal tekniske handelshindringer, herunder en gennemgang af hindringer for IKT, medicinsk udstyr, legetøj, alkoholholdige drikkevarer, polerede diamanter, landbrugsprodukter, fødevarer og stål; aftalen bør sigte mod at sikre overensstemmelse med de internationale standarder fra Den Internationale Standardiseringsorganisation (ISO), Den Internationale Elektrotekniske Kommission (IEC) og Den Internationale Telekommunikationsunion (ITU), gå videre end WTO's aftale om tekniske handelshindringer, sikre, at der ikke forekommer overlapning af prøvning og certificering, og strømline licensordninger, kvalitetskontrolordrer og kliniske afprøvninger v) et omfattende kapitel om offentlige udbud på alle forvaltningsniveauer med henblik på at håndhæve principperne om gennemsigtighed og ikkeforskelsbehandling i forbindelse med offentlige udbud ved hjælp af effektive klageprocedurer; opfordrer i denne forbindelse Indien til at tiltræde WTO-aftalen om offentlige udbud og til at forbyde diskriminerende »køb nationalt«-praksisser, såsom visse former for praksis i forbindelse med »Make in India« og »Atmanirbhar Bharat« (»Selvforsynende Indien«), da de har til formål at begunstige indenlandsk produktion og modvirke import og i væsentlig grad påvirker markedsadgangen for EU-virksomheder vi) sikring af lige konkurrencevilkår i forbindelse med subsidier og handelspraksis i statsejede virksomheder vii) et omfattende kapitel om beskyttelse af intellektuelle ejendomsrettigheder på højt niveau, der bl.a. fokuserer på samarbejdsbestemmelser og teknologioverførsler, som bør fremme en ikkerestriktiv og hurtig patentansøgningsproces og en hurtig og effektiv håndhævelse af standarder for intellektuelle ejendomsrettigheder, herunder beskyttelse af geografiske betegnelser; der skal dog lægges særlig vægt på Indiens evne til at producere prismæssigt overkommelige generiske lægemidler til indenlandske sundhedsbehov eller til eksport til andre udviklingslande, der har behov for det, i overensstemmelse med Dohaerklæringen om TRIPS-aftalen om folkesundhed viii) et kapitel om SMV'er for at tage hensyn til SMV'ernes specifikke behov og skabe retssikkerhed; understreger behovet for erhvervsvenlige lovgivningsmæssige rammer for SMV'er, herunder harmoniserede og forenklede toldprocedurer og reducerede administrative og reguleringsmæssige byrder for at overvinde alle toldmæssige og ikke-toldmæssige hindringer, der forhindrer SMV'er i at komme ind på det indiske marked; fremhæver behovet for at lette udvekslingen af oplysninger om markedsadgang, handelsbestemmelser, handelsprocedurer og oprindelsesregler ix) medtagelse af et ambitiøst kapitel om handel og bæredygtig udvikling, der garanterer værdibaseret samarbejde inden for handel og investeringer og fremmer de højeste internationale standarder for arbejdstagerrettigheder, herunder en stærk indsats for at udrydde børnearbejde og tvangsarbejde, sikre miljøbeskyttelse og fremme ligestilling mellem kønnene, inspireret af de seneste og moderne EU-frihandelsaftaler; understreger, at bæredygtighed skal afspejles på tværs af grænserne i aftalen gennem bestemmelser, der kan håndhæves, under hensyntagen til revisionen vedrørende handel og bæredygtig udvikling x) indførelse af moderne, SMV-venlige, harmoniserede og gensidige oprindelsesregler i overensstemmelse med EU's mest moderne og omfattende frihandelsaftaler xi) medtagelse af den nyligt fremlagte handlingsplan for den cirkulære økonomi for at sikre mindre affald og forbrugerindflydelse, gøre bæredygtige produkter til normen og lede den globale indsats for en cirkulær økonomi xii) et forbud mod ikkeautomatiske import- eller eksportlicensprocedurer, undtagen i begrundede tilfælde xiii) fjernelse af alle diskriminerende og uforholdsmæssige hindringer for etablering i både tjenesteydelses- og fremstillingssektoren samt for levering af grænseoverskridende tjenesteydelser med henblik på at sikre lige vilkår for tjenesteydere fra EU og Indien xiv) forbedrede digitale handelsregler baseret på EU-standarder og global praksis; mener navnlig, at 5G ikke må indføres ved hjælp af obligatorisk teknologioverførsel såsom tvungen offentliggørelse af kildekoder, algoritmer og krypteringsnøgler xv) bekræftelse af begge parters rettigheder og forpligtelser i henhold til WTO-aftalerne (antidumping-, antisubsidie- og beskyttelsesaftaler), udforskning af områder af fælles interesse, der går videre end disse WTO-standarder, og indførelse af en midlertidig bilateral beskyttelsesmekanisme xvi) en garanti for god regeringsførelse og retsstatsprincippet og en løsning på de hindringer, der opstår som følge af retsusikkerhed;